./data/phi1014/phi001/phi1014.phi001.perseus-lat1.xml
Seneca the Elder
Honorem habitum auriummaiestatisque uestrae uelim, quod necesse est in haccausa nominare lupanar, lenonem, meretricios quaestus,homicidium  Quis credat? inter haec sacerdosquaeritur  at mehercules futurae sacerdoti nihil exhis audiendum erat  Sacerdotis uestrae summanotitia est quod prostitit, summa uirtus quodoccidit, summa felicitas quod absoluta est  Non potestin ea sperari sacerdos in qua sperari meretrix potest:aliis oculis uirginem leno aestimat, aliis pontifex BLANDI  “Virgo sum,” inquit: “interroga, si dubitas,arcipiratam, interroga gladiatorem, an rogatusuirginitati pepercerit ” non refello, dum scias clausaesse testibus tuis templa  In auctione nemo uoluitliceri, ut enotuit seruisse piratis  non uidebatur isteuirginis uultus, ista constantia et ne armatumquidem timens audacia